28/12/2016 | Administración LocalMunicipal
Ponteceso
Intervención - Tesouraría
Aprobación definitiva do Plan económico-financeiro 2016-2017

APROBACIÓN DEFINITIVA DO PLAN ECONÓMICO-FINANCEIRO 2016-2017 O Pleno desta Corporación, en sesión ordinaria celebrada o día 27 de outubro de 2016, acordou a aprobación do Plan Económico-financeiro do Concello de Ponteceso para os exercicios 2016-2017. O edicto de aprobación inicial publicouse no BOP núm.226 de 29.11.2016 Transcurrido o prazo de exposición ao público previsto no citado edicto sen que se presentasen reclamacións, se publica a continuación en cumprimento do disposto na Lei Orgánica 2/2012, do 27 de abril, de Estabilidade orzamentaria e sustentabilidade financeira. PLAN ECONÓMICO FINANCEIRO DO CONCELLO DE PONTECESO PARA O PERÍODO 2016/2017 I. INTRODUCCIÓN. O artigo 3 da Lei Orgánica 2/2012 regula, con carácter xeral, o principio de estabilidade orzamentaria e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. Defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa que a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2015, a efectos de calcular a regra de gasto, foi do 1,3. Esta taxa situouse no 1,8 para o exercicio 2016, segundo o acordo publicado no Boletín Oficial das Cortes Xerais do Senado con data 15 de xullo de 2015, polo cal se fixan os obxectivos de estabilidade orzamentaria e débeda pública para o conxunto das administración públicas para o período 2016-2018. Por outra parte, con motivo da elaboración e aprobación da Liquidación do exercicio 2015 a Intervención municipal acumulada levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1.º.–O concello de Ponteceso cumpre co límite da débeda xa que do informe de Intervención da Liquidación do exercicio 2015 se deduce que o volume de débeda viva a 31 de decembro de 2015 ascendeu a 2.547.389,07 €, o que supón un 66,02% dos ingresos correntes liquidados (capítulos I a V de ingresos. Dos datos resultantes se deduce que o nivel de débeda así calculado estaría por debaixo do 110% dos ingresos correntes, límite previsto segundo o artigo 53 do TRLRFL.2.º.–O concello de Ponteceso incumpre co obxectivo de estabilidade orzamentaria, e de feito presenta necesidade de financiamento por importe de 512.927,61 €. 3.º.–O concello de Ponteceso incumpre o límite da regra de gasto nun importe de 385.815,82 €. 4.º.–Por último, o Concello de Ponteceso está sometido ata o 2022 ao Plan de Axuste aprobado en sesión plenaria de 28.03.2012 e realizado ao amparo do Real decreto lei 4/2012. En consecuencia, e ante tales incumprimentos do principio estabilidade orzamentaria e de regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao concello recuperar a situación de equilibrio. Por último, cómpre lembrar que con ocasión da aprobación do Orzamento do exercicio 2016 este Concello cumpre co obxectivo de estabilidade orzamentaria, regla de gasto e có límite de débeda. II. XUSTIFICACIÓN DO INCUMPRIMENTO. Tal e como se pon de manifesto na introdución, proponse ao Pleno desta Corporación a aprobación do presente plan económico financeiro, de formulación obrigada, xa que o resultado da avaliación do cumprimento da regra de gasto e estabilidade orzamentaria efectuado pola intervención municipal acumulada en relación ao expediente da liquidación do exercicio 2015, foi o incumprimento do límite da regra de gasto e inestabilidade orzamentaria. Ambos incumprimentos veñen motivados polo importe de facturas pendentes de aprobación a 31 de decembro de 2015 por falta de crédito orzamentario, é dicir, en base ao saldo da conta 413 xa que este saldo foi superior en 31/12/2015 con respecto ao do 1 de xaneiro do mesmo ano (saldo a 31/12/2015: 2.215.212,91 € e saldo a 1/1/2015: 1.622.152,74 € o que deixa de manifesto un aumento por importe de 593.060,17 €). O axuste SEC 95 que se realiza nos empregos financeiros excluídos débedas (a efectos de estabildade orzamentaria) con ocasión do saldo da conta 413 foi negativo xa que o feito de que o saldo da conta 413 a 31.12.2015 sexa superior ao existente a 01.01.2015 incrementa o déficit en contabilidade nacional. O axuste SEC 95 que se realiza nos empregos financeiros excluídos débedas (a efectos de regra de gasto) con ocasión do saldo da conta 413 foi positivo xa que o feito de que o saldo da conta 413 a 31.12.2015 sexa superior ao existente a 01.01.2015 constitúe un incremento do gasto computable Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflectido no presente plan, deberá volver á situación de equilibrio con data máxima o 31 de decembro de 2017. Este é, pois, o horizonte temporal deste plan. III. CONTIDO DO PLAN ECONÓMICO FINANCEIRO. Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descripción, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15 e) Unha análise de sensibilidade considerando escenarios económicos alternativos. Ademais, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. IV. PROCEDEMENTO PARA A ELABORACIÓN E APROBACIÓN DO PLAN ECONÓMICO FINANCEIRO. Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1.º. O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, e dado que o informe de Intervención que pon de manifesto o incumprimento así como o Decreto de Alcaldía no que se aproba a liquidación do orzamento do exercicio 2015 que reflexa o mesmo, teñen data de 25 de abril de 2016, a data máxima para presentar o plan ao Pleno municipal, en principio, sería o 25 de maio de 2016.2.º. O plan deberá ser aprobado polo Pleno municipal no prazo máximo de dous meses dende a súa presentación. Polo tanto, preséntase ao pleno do mes de xullo co obxecto de cumprir así os prazos fixados pola normativa.3.º. A posta en marcha do plan non poderá exceder de tres meses dende a constatación do incumprimento.4.º. O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) e o Ministerio de Facenda e Administracións Públicas a través da plataforma habilitada o efecto na Oficina Virtual de Entidades Locais do mencionado Ministerio.5.º. O plan deberá ser tamén remitido á Comisión Nacional da Administración Local para o seu coñecemento.6.º. A este plan haberá que darlle a mesma publicidade que a establecida polas leis para os Orzamentos da entidade. V. DIAGNÓSTICO DA SITUACIÓN ACTUAL. Como anexo a este plan se xuntan os listados confeccionados a través da plataforma habilitada polo Ministerio de Facenda e Administracións Públicas na Oficina Virtual de Entidades Locais no apartado “Causas: diagnóstico e previsión tendencial” referidos os exercicios 2015, 2016 e 2017 tal como solicita o Ministerio nos mencionados formularios de cumprimentación obrigatoria. Seguindo o esquema establecido polo Ministerio de Facenda e Administracións Públicas, resultaría que: A evolución dos ingresos e gastos dos orzamentos deste concello, de conformidade coa liquidación do exercicio 2015 aprobada por resolución de alcaldía 140/2016, de 25 de abril e có establecido na resolución de alcaldía número 88bis/2016, de 11 de marzo pola que se establecen os criterios a ter en conta para a elaboración do marzo orzamentario 2017-2019 á que se refire a Orde HAP/2105/2012, de 1 de outubro e coa información que, ao abeiro da citada resolución, se remitiu ao Ministerio de de Facenda e Administracións Públicas, é a recollida nos cadros seguintes: *) SEGÚN MARCO ORZAMENTARIO 2017-2019 *) SEGÚN MARCO ORZAMENTARIO 2017-2019 De acordo co anterior, para os efectos do cálculo da Estabilidade Orzamentaria, resultaría a seguinte necesidade/capacidade de financiamento. *) SEGÚN PLAN DE AXUSTE APROBADO O 28.03.2012 Polo que se refire á regra de gasto, resultaría: *) SE SUMAN AS ORN CORRESPONDENTES AOS CAPÍTULOS 1 A 7, E SE RESTAN AS ORN DO CAPÍTULO 3 E AS ORN CORRESPONDENTES AOS GASTOS CON FINANCIAMENTO AFECTADO DO CAPÍTULO 6 (SEGÚN PLAN DE AXUSTE 28.03.2012 SÓ INVESTIMENTOS FINANCIADOS AO 100% OU QUE COMO MOITO REQUIRAN UNHA ACHEGA NO SEU CONXUNTO PARA CADA EXERCICIO DE 50.000,00 €) Taxa de referencia para 2015: 1,30; para 2016: 1,80 e para 2017:2,20. E respecto do volume de endebedamento e límite da débeda: *) SEGÚN MARCO ORZAMENTARIO 2017-2019 Finalmente, polo que se refire ao cumprimento da débeda comercial e período medio de pagamento a proveedores, a situación é de incumprimento, como pode observarse no seguintes cadro: (1*% DE EXECUCIÓN POR CAPÍTULOS SEGÚN LIQUIDACIÓN 2015 APLICADO Á ESTIMACIÓN DE ORN A 31.12.2016 E 31.12.2017) (2*% A FALTA DE DATOS DE REFERENCIA SE CONSIDERA CONSTANTE) As estimación para 2016 e 2017 realízanse tendo en conta igual período medio de pago que para o último trimestre de 2015 ao ser os datos similares. VI. MEDIDAS CONCRETAS QUE SE PROPOÑEN PARA O PLAN ECONÓMICO FINANCEIRO NO PERÍODO 2016-2017 Para o exercicio 2016, hai que ter xa en conta que a aprobación do Orzamento do Concello para este ano deu lugar ao seguinte detalle: O orzamento elaborouse cun superávit inicial de 256.005,70 euros (que é igual ao remante negativo de tesouraría que reflicte a liquidación do exercicio 2014) en vitude do disposto no artigo 193.3 do Real decreto lexislativo 2/2004 que aproba o texto refundido da lei reguladora das facendas locais Cos datos anteriores, resulta que o Concello está na seguinte situación: – Cumpre inicialmente co obxectivo de estabilidade orzamentaria. – Cumpre co nivel de débeda pendente segundo os datos de débeda viva a 31/12/2015 máis as operacións previstas na presente anualidade 2016. Tendo en conta a inestabilidade orzamentaria por importe de 512.927,61 € e o incumprimento da regra de gasto derivado da liquidación do exercicio 2015 na contía de 385.815,82 €, fundamentada na súa maior parte pola existencia de facturas pendentes de aprobar a finais do exercicio 2015. As medidas que se propoñen serían as seguintes: 1. –Actuacións en relación coas facturas incluidas na conta 413: O saldo da conta 413 a 31.12.2015 ascendía a 2.215.212,91 €. A data 13.10.2016 o citado saldo se reduciu, con motivo dos recoñecementos extraxudiciais aprobados á cantidade de 1.826.207,49 €. Asemade, o citado saldo debe ser obxecto de correccións adicionais polos seguintes motivos: 1.1. –Actuacións a realizar no exercicio 2016: 1.1.1. –No que vai de exercicio 2016 se recoñeceu débeda a favor das empresas Ber&Mor Abogados SL, Lufisa Servicios SL, Grupo Mariño Obras e Servicios, SL e Espina Obras Hidraúlicas SA sendo que ao citado recoñecemento se vinculou a unha quita. Así pois na conta 413 constan erróneamente como pendentes de pago os seguintes importes que deben de ser obxecto de depuración: *) Ber&Mor Abogados SL por un importe total de 34.786,29 € (fras. P-PO/15/2013, P-PO/16/2013, P-PO/17/2013, P-PO/18/2013, P-PO/19/2013, P-PO/20/2013, P-PO/21/2013, P-PO/14/2014, P-PO/15/2014) *) Lufisa Servicios SL por un importe total de 7.624,40 € (fras.004/2015, 002/2015, Emit-11, Emit-12, Emit-13, Emit-14, 29) *) Grupo Mariño Obras e Servicios, SL: 20.282,90 € (fra. Emit-1) *) Espina Obras Hidraúlicas SA por un importe total de 65.296,36 € (fras.354/14, 140, 186, 15-258, 15-312, 15-345, 15-392, 15-447, 15-500) 1.1.2. –Se ten previsto a aprobación dun expediente de depuración de resultas por prescripción por importe de 45.380,72 €, correspondente a aquelas facturas que, con rexistro anterior a 31.12.2011, non foron obxecto de reclamación.1.1.3. –De conformidade cós últimos recoñecementos extraxudiciais realizados, o Concello de Ponteceso non ten débedas por facturas con data de entrada no rexistro anteriores a 01.01.2016 coas empresas Gas Natural S. U. R. SDG SA e Gas Natural Servicios SDG SA polo que facturas que constan como pendentes de pago na conta 413 deben ser obxecto de depuración ( o importe a depurar ascendería ao importe de 21.798,99 €) 1.1.4. –Vista a previsión de ingresos inicial no concepto 550.00 (103.462,67 €), que o resto dos ingresos previstos se están a producir con normalidade e o ingreso realizado en data 20.09.2016 pola empresa concesionaria do Parque Eólico Monte da Barda (Green Energy Noroeste, SL) por importe total de 210.272,09 €, próximamente se levará ao Pleno un expediente de modificación de créditos (crédito extraordinario e/ou suplemento de créditos por importe total de 106.809,42 €) coa finalidade de dar cobertura orzamentaria a un novo recoñecemento extraxudicial correspondente a facturas incluidas na conta 413 Así pois, tendo en conta o saldo da conta 413 a 13.10.2016 e unha vez se realicen as actuacións correctoras anteriores o saldo da conta 413 previsto a 31.12.2016 ascendería a 1.524.228,41 €, có que experimentaría unha reducción de 690.984,50 € con respecto a 31.12.2015. Tal reducción constituiría un axuste positivo en relación á estabilidade orzamentaria pois aumenta a capacidade de financiamento e un axuste negativo en relación á regra de gasto pois disminúe o gasto computable Nembargantes se debe precisar que a data 13.10.2016 constan facturas con entrada no concello no período 01.01.2016-13.10.2016 respecto das cales non consta recoñecemento de obriga por importe aproximado de 495.843,17 € (aproximado xa que consta algunha factura de FACE pendente de incorporar). Tal circunstancia constituiría un axuste negativo en relación á estabilidade orzamentaria pois disminúe a capacidade de financiamento e un axuste positivo en relación á regra de gasto pois incrementa o gasto computable. En conclusión, para o exercicio 2016, tendo en conta o anterior, o crédito dispoñible nas aplicacións orzamentarias e dado o tempo que resta para rematar o exercicio, o máis prudente é que o Concello se compromete a non incrementar o saldo da conta 413 a efectos de que a incidencia sobre a estabilidade orzamentaria e regra de gasto sexa neutro (efecto medidas: 0,00 €). 1.2. –Actuacións a realizar no exercicio 2017: 1.2.1. –Con ocasión da nova licitación do servizo municipal de augas se procederá á depuración, por compensación cós importes aos que se refiren a claúsula 29.ª das dos pregos de claúsulas administrativas particulares que rexeron a contratación e que están pendentes de ingreso por parte da concesionaria actual, das facturas correspondentes á empresa Espina&Delfín, S. L. 1.2.2. –Se seguirán a negociar quitas coa finalidade de reducir ao máximo a débeda con proveedores que figura na conta 413, especialmente con aqueles proveedores cuxos importes pendentes son especialmente elevados (a suma das facturas correspondentes a tres proveedores constitúe o 29,77% do saldo da 413 a 31.12.2015). Coas medidas anteriores exercicio 2017 o Concello se compromete a reducir o saldo da conta 413 no exercicio 2017 nunha porcentaxe do 35% (efecto medidas: 775.324,52 €). Tal reducción constituiría un axuste positivo en relación á estabilidade orzamentaria pois aumenta a capacidade de financiamento e un axuste negativo en relación á regra de gasto pois disminúe o gasto computable.2. –Dar máxima importancia ao principio de anualidade orzamentaria, de xeito tal que se porá todo o empeño posible para que, previa verificación da existencia de crédito axeitado e suficiente, todos os gastos correspondentes ao ano en curso sexan executados íntegramente durante o mesmo ano.3. –Xestionar o orzamento do exercicio 2016 de aquí a final de exercicio coa máxima atención ao cumprimento da estabilidade e da regra de gasto. Se rematará de inmediato con todo gasto que non resulte imprescindible e que non esté vinculado ao mantenemento dos servizos básicos e se comprobará previamente a existencia de crédito axeitado e suficiente.4. –Aprobar o orzamento do exercicio 2017 cumprindo o obxectivo de estabilidade orzamentaria e da regra de gasto así como compromiso de xestionalo coa máxima atención ao cumprimento de tales obxectivos rematando de inmediato con todo gasto que non resulte que non esté vinculado ao mantenemento dos servizos básicos e se comprobará previamente a existencia de crédito axeitado e suficiente. O crédito que no seu caso resulte excedente ou ben se declarará non dispoñible ou ben se destinará ao recoñecemento de facturas incluidas na conta 413 previa negociación cós proveedores aos efectos de conseguir, tal e como se mencionou anteirormente, descontos sobre a débeda pendente. Asemade, no caso de que nalgún concepto de ingresos se realicen ingresos por unha cuantía superior á prevista e previa comprobación de que nos restantes conceptos os ingresos se están a producir con normalidade, se procederá a tramitar o correspondente expediente plenario de suplemento de crédito e/ou crédito extraordinario con destino á depuración da conta 413. Con todo o anterior, preténdese alcanzar coa liquidación do exercicio 2016 de novo a situación de equilibrio e mantelo durante o exercicio 2017. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta Alcaldía que merecen das seguintes apreciacións: – Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao do 2016, no que se orzamentou con prudencia. – En canto á xestión integrada e coordinada dos servizos obrigatorios que presta o concello para reducir custes, tratarase de cumprir tendo en conta as actuacións que a Deputación Provincial poida realizar en canto a contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. – Incremento de ingresos para financiar os servizos obrigatorios que presta o concello. De momento non se considera necesario aplicar esta medida máis que no previsto no Plan de Axuste aprobado o 28.03.2012. No caso de que á hora de elaborar o orzamento do exercicio 2017 se observe que as previsións de ingreso non se están a cumprir ou que por algún motivo excepcional hai que gastar máis do previsto, tratarán de tomarse medidas entón de cara a aumentar ingresos naqueles conceptos en que así sexa posible. – Racionalización organizativa: se están estudiando medidas organizativas pero os seus efectos non se producirían no horizonte temporal do presente plan. – Supresión de entidades de ámbito territorial inferior ao municipio. Este concello non ten entidades desta natureza. – Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este Concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Por último, se considera que as medidas propostas son coherentes coas variacións interanuais das previsións orzamentarias respectivas. VII. CONCLUSIÓN DO PEF. Facendo unha proxección dos datos recollidos anteriormente e as medidas que se pretenden adoptar, resultaría: ESTABILIDADE ORZAMENTARIA REGRA DE GASTO VOLUME DE ENDEBEDAMENTO E LÍMITE DA DÉBEDA *) SEGÚN MARCO ORZAMENTARIO 2017-2019 DÉBEDA COMERCIAL (1*% DE EXECUCIÓN POR CAPÍTULOS SEGÚN LIQUIDACIÓN 2015 APLICADO Á ESTIMACIÓN DE ORN A 31.12.2016 E 31.12.2017) (2*% A FALTA DE DATOS DE REFERENCIA SE CONSIDERA CONSTANTE) As estimación para 2016 realízase tendo en conta igual período medio de pago para o último trimestre de 2015, ao ser os datos moi similares. Para 2017 se estima unha reducción do 35% ao igual que o saldo da conta 413. VIII. CONCLUSIÓNS. Á vista do contido deste plan exposto nos apartados anteriores, formulo as seguintes conclusións: – No informe emitido pola Intervención municipal acumulada en relación á Liquidación do exercicio 2015 constatouse a inestabilidade orzamentaria e o incumprimento da regra de gasto regulada no artigo 12 da LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico financeiro para a súa aprobación polo Pleno do Concello. – Considérase que unha vez aplicadas as medidas contidas no presente plan, o Concello de Ponteceso cumprirá co obxectivo de estabilidade orzamentaria e da regra do gasto ao final do exercicio 2016 e 2017, con ocasión da aprobación da liquidación dos mencionados exercicios. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva será inferior o legalmente previsto como límite. Ponteceso, 27 de decembro de 2016. O alcalde Xosé Lois García Carballido